| **Nina Zaiceva** |
| --- |
|  |
| Gimė | 1946 m. gegužės 25 d. (77 metai)Voilahta, Vologdos sritis, RTFSR |
|  |
| Veikla | kalbininkė, vertėja, rašytoja |
|  |
| Alma mater | Vologdos pedagogikos institutasPetrozavodsko valstybinis universitetas |

Nina Zaiceva vepsiškai pasakoja apie vepsų kalbą ir tekstyną „VepKar".
**Nina Zaiceva** (vep. *Nina Zaiceva*, rus. *Нина Григорьевна Зайцева*, 1946 m. gegužės 25 d. Voilahtos k. Babajevo rajonas, Vologdos sritis, Rusija) – Rusijos mokslininkė kalbininkė, filologijos mokslų daktarė, nusipelniusi Karelijos Respublikos mokslo veikėja (1995), nuo 1997 m. – Karelijos mokslinio centro kalbos, literatūros ir istorijos instituto kalbotyros sektoriaus vedėja. Po Sovietų Sąjungos žlugimo N. Zaicevą galima laikyti pagrindine vepsų bendrinės kalbos kūrėja, normintoja, ji vadovavo bendrinės kalbos sudarymui.

Biografija
----------

Gimė vepsų šeimoje.

1969 m. su pagyrimu baigusi Vologdos pedagogikos instituto filologijos fakultetą, buvo paskirta dirbti į Petrozavodską, į Karelijos mokslinio centro kalbos, literatūros ir istorijos institutą. 1973 m. Petrozavodsko valstybiniame universitete baigė aspirantūrą, 1975 m. apgynė mokslų kandidato disertaciją, kurios tema – „Vepsų kalbos vardažodžių kaityba". Nuo 1997 m. – Kalbos, literatūros ir istorijos instituto kalbotyros sektoriaus vedėja. 2002 m. apgynė mokslų daktaro disertaciją „Vepsų kalbos veiksmažodis. Lyginamasis-gretinamasis tyrimas".

Keleto vepsų kalbos žodyno leidimų autorė, išvertė į vepsų kalbą epą „Kalevala". „Biblijos vaikams" (Stockholm-Helsinki, 1996) vertėja. Vepsų epo „Virantanaz" („Viro žemė", pagrindinis veikėjas – Viras) autorė.

N. Zaiceva į vepsų kalbą išvertė Naujojo Testamento (vep. *Uz’ Zavet*) pagrindus. Šį vertimą tikrino, svarstė ir tobulino daug vepsų rašytojų, poetų, vepsų kalbos mylėtojų ir žinovų, ypač: Alevtina Andrejeva, Svetlana Pliuchina, Jurijus Mugačiovas, Valentina Rogozina, Riurikas Loninas, Viktoras Eršovas, Olga Žukova, Marina Zarubalova, Vera Mednikova, Nadežda Kukojeva, Marina Ginijatulina, Anatolijus Petuchovas, Nikolajus Fominas, Nikolajus Abramovas.

Žurnalų „Carelia", „Kipinä" redkolegijos narė. Buvo pirmoji laikraščio vepsų kalba „Kodima" redaktorė.

Suomių literatūros draugijos, „Kalevalos" draugijos, Finougrų draugijos užsienio narė.

Karelijos Respublikos metų laureatė (2009), „Sampo" premijos laureatė (2012) už itin didelį indėlį į vepsų kalbą bei kultūrą. Be kita ko, N. Zaiceva vepsų kalbą žymiai praturtino naujadarais.

Išnašos
-------

1. ↑  Vepsän henkilöitä www.juminkeko.fi. Viitattu 4.12.2020
2. ↑  authors/avtory/olga\_dubitskaja: Virantanaz – kerdomus vepsäläzien elaijas Archyvuota kopija 2021-01-25 iš Wayback Machine projekto. OmaMua. Viitattu 4.12.2020.
3. 1 2  Zavet 2006. sfn error: no target: CITEREFZavet2006 (help)
4. ↑  Kulttuurisivuja Karjalasta – Kansat project.karelia.ru. Viitattu 4.12.2020.

Bibliografija
-------------

* N. Zaicevos bibliografija (*vepsų, suomių, rusų, anglų k.*)
* N. Zaicevos bibliografija (*rusų k.*)

Literatūra
----------

* Ведущие учёные Карельского научного центра Российской академии наук. – Петрозаводск, 2015.
* *Uz’ Zavet (Новый Завет на вепсском языке)*. Петрозаводск: Карелия. 2006. p. 622. ISBN 978-952-5634-06-8. `{{cite book}}`: Nežinomas parametras `|isbn2=` ignoruotas (pagalba) 2500 egz. (Naujasis Testamentas vepsų kalba)

Nuorodos
--------

* Karelijos TV laidoje vepsų kalba „Kirjakamari" („Knygų kambarys") skaitoma ir aptariama N. Zaicevos poezija (subtitrai rusų kalba)